खनन रोकने के लिए 170 कंपनियों को नोटिस  
आधिकारिक सूत्रों ने बताया कि अधिकारियों ने सभी खनन कंपनियों के मालिकों से कहा कि वे उच्चतम न्यायालय के आदेश का पालन करें।
कर्नाटक के बेल्लारी जिले में खनन गतिविधियों पर रोक लगाए जाने संबंधी उच्चतम न्यायालय के आदेश के एक दिन बाद शनिवार को प्रशासन ने क्षेत्र की सभी 170 खनन कंपनियों को नोटिस जारी कर काम रोकने के लिए कहा।  आधिकारिक सूत्रों ने बताया कि अधिकारियों ने सभी खनन कंपनियों के मालिकों से कहा कि वे उच्चतम न्यायालय के आदेश का पालन करें। दूसरी तरफ, पुलिस ने आज अवैध रूप से लौह अयस्क ले जा रहे 49 ट्रकों को अपने कब्जे में लिया। पुलिस ने बताया कि जब्त किए गए माल का मूल्य निर्धारित किया जाना बाकी है।